— У ходзе абмеркавання агучаных міністрам адукацыі пытанняў А.У.Кабякоў адзначыў неабходнасць больш эфектыўна і аператыўна асвятляць у СМІ нацыянальныя і міжнародныя чэмпіянаты прафесійнага майстэрства WorldSkills, папулярызаваць рабочыя прафесіі, прадстаўляць лепшых рабочых і спецыялістаў, навучальныя ўстановы, тым самым ствараць у нашым грамадстве станоўчы вобраз рабочага чалавека як запатрабаванага эканомікай прафесіянала, павышаць цікавасць да прафесійнай адукацыі сярод моладзі. Улічваючы тое, што міжнародны рух WorldSkills узнімае на новую вышыню статус рабочага, з боку СМІ неабходна забяспечваць на пастаяннай аснове інфармацыйную падтрымку развіцця гэтага руху. Прэм’ер-міністр падкрэсліў, што WorldSkills — сур’ёзны інструмент, які забяспечвае не толькі павышэнне якасці прафесійнай падрыхтоўкі рабочых кадраў, прадукцыйнасць працы на вытворчасці, але і ў цэлым эканамічную бяспеку нашай дзяржавы.